钦定古今图书集成/历象汇编/乾象典/第088卷 > 性理会通 > 《为纳言姚璹等贺雪表》前人
## 钦定古今图书集成/历象汇编/乾象典/第088卷 > 性理会通 > 《为纳言姚璹等贺雪表》前人

臣某言：“自元冥授节，素液未流，宿麦翘滋，陈根俟拔。
圣情回眷，天造曲成，载想狴牢，有矜幽滞。方临听讼
之观，且阅明刑之书。中旨才宣，上元俄应，沛乎降泽，
油然兴云，凝瑞色于千里，散祯祥于六出。积素弥昼，
下集于琼台；飘花满空，旁霈于玉树。海神奔走而来
贺，田畯讴吟而共舞。灵心昭发，事速于置邮；圣意冥”
通，有同于合契。臣等谬当枢近，亲觌休祥，抃跃之情，
实百恒品。无任欣庆之至，谨奉表陈贺以闻。谨言。